
Európsky parlament,
–	so zreteľom na návrh Komisie pre Európsky parlament a Radu (COM(2024)0150),
–	so zreteľom na článok 294 ods. 2 a článok 114 ods. 1, článok 173 ods. 3, článok 212 ods. 2 a článok 322 ods. 1 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C10-0005/2024),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na rozpočtové posúdenie Výborom pre rozpočet,
–	so zreteľom na stanovisko Európskeho dvora audítorov z 31. januára 2025[footnoteRef:1], [1:  	Ú. v. EÚ C, C/2025/805, 31.1.2025, ELI: http://data.europa.eu/eli/C/2025/805/oj.] 

–	so zreteľom na stanovisko Európskeho hospodárskeho a sociálneho výboru z 30. mája 2024[footnoteRef:2], [2:  	Ú. v. EÚ C, C/2024/4662, 9.8.2024, ELI: http://data.europa.eu/eli/C/2024/4662/oj.] 

–	so zreteľom na stanovisko Výboru regiónov z 20. februára 2025[footnoteRef:3], [3:  	Ú. v. EÚ C, C/2025/1705, 26.3.2025, ELI: http://data.europa.eu/eli/C/2025/1705/oj.] 

–	so zreteľom na predbežnú dohodu schválenú gestorskými výbormi podľa článku 75 ods. 4 rokovacieho poriadku, a na záväzok zástupcu Rady, vyjadrený v liste zo 17. októbra 2025, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na články 60 a 170 a článok 58 rokovacieho poriadku,
–	so zreteľom na spoločné rokovania Výboru pre bezpečnosť a obranu a Výboru pre priemysel, výskum a energetiku podľa článku 59 rokovacieho poriadku,
–	so zreteľom na stanoviská Výboru pre zahraničné veci, Výboru pre kontrolu rozpočtu a Výboru pre vnútorný trh a ochranu spotrebiteľa,
–	so zreteľom na správu Výboru pre bezpečnosť a obranu a Výboru pre priemysel, výskum a energetiku (A10-0084/2025),
1.	prijíma nasledujúcu pozíciu v prvom čítaní;
2.	schvaľuje spoločné vyhlásenie Európskeho parlamentu a Rady a spoločné vyhlásenia Európskeho parlamentu, Rady a Komisie, ktoré sú uvedené v prílohe k tomuto uzneseniu a ktoré budú uverejnené v sérii C Úradného vestníka Európskej únie;
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom.



P10_TC1-COD(2024)0061
Pozícia Európskeho parlamentu prijatá v prvom čítaní 25. novembra 2025 na účely prijatia nariadenia Európskeho parlamentu a Rady (EÚ) 2025/..., ktorým sa zriaďuje Program pre európsky obranný priemysel a rámec opatrení na zabezpečenie včasnej dostupnosti a dodávok obranných výrobkov (ďalej len „nariadenie o EDIP“)

(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2025/2643.)



PRÍLOHA K LEGISLATÍVNEMU UZNESENIU
Spoločné vyhlásenie Európskeho parlamentu a Rady k financovaniu Programu pre európsky obranný priemysel (EDIP) a Nástroja na podporu Ukrajiny podľa nariadenia o EDIP[footnoteRef:4]+ [4: +	Ú. v. EÚ L, 2025/2643, 29.12.2025, ELI: http://data.europa.eu/eli/reg/2025/2643/o.] 

Európsky parlament a Rada uznávajú naliehavú potrebu podporovať európsku obrannú technologickú a priemyselnú základňu a ukrajinskú obrannú technologickú a priemyselnú základňu s cieľom zvýšiť ich konkurencieschopnosť urýchlením adaptácie priemyslu na štrukturálne zmeny, a to aj zvýšením výrobných kapacít a zintenzívnením spolupráce pri obstarávaní obranných výrobkov, najmä vzhľadom na výzvy, ktoré priniesla nezákonná, nevyprovokovaná a neodôvodnená útočná vojna Ruska proti Ukrajine.
Bez toho, aby boli dotknuté právomoci rozpočtového orgánu v rámci budúcich ročných rozpočtových postupov, Európsky parlament a Rada vyzývajú Komisiu, aby prioritne preskúmala možnosti posilnenia rozpočtu pre Program pre európsky obranný priemysel a Nástroj na podporu Ukrajiny v súlade s bodom 18 MID o rozpočtovej disciplíne bez toho, aby sa obmedzili podobné programy a fondy EÚ, pričom sa zohľadnia predchádzajúce politické záväzky rozpočtového orgánu vrátane pokrytia úrokových nákladov Nástroja Európskej únie na obnovu.


Spoločné vyhlásenie Európskeho parlamentu, Rady a Komisie týkajúce sa finančných príspevkov tretích krajín na ich účasť na nástroji SAFE ako dodatočných finančných zdrojov pre Program pre európsky obranný priemysel (EDIP) a Nástroj na podporu Ukrajiny (USI) podľa nariadenia o EDIP[footnoteRef:5]+ [5: +	Ú. v. EÚ L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Európsky parlament, Rada a Komisia uznávajú naliehavú potrebu podporovať európsku obrannú technologickú a priemyselnú základňu a ukrajinskú obrannú technologickú a priemyselnú základňu s cieľom zvýšiť ich konkurencieschopnosť urýchlením adaptácie priemyslu na štrukturálne zmeny, a to aj zvýšením výrobných kapacít a zintenzívnením spolupráce pri obstarávaní obranných výrobkov, najmä vzhľadom na výzvy, ktoré priniesla nezákonná, nevyprovokovaná a neodôvodnená útočná vojna Ruska proti Ukrajine.
V súlade s článkom 17 ods. 4 nariadenia o SAFE sa finančné príspevky, ktoré majú poskytnúť tretie krajiny na svoju účasť na nástroji SAFE, použijú na programy na podporu obranného priemyslu Únie, ukrajinského obranného priemyslu a Ukrajiny v súlade s pravidlami uvedených programov. Európsky parlament, Rada a Komisia sa dohodli, že takéto príspevky by sa mali použiť na posilnenie programu EDIP vrátane USI.


Spoločné vyhlásenie Európskeho parlamentu, Rady a Komisie týkajúce sa dodatočných finančných zdrojov pre nariadenie o EDIP[footnoteRef:6]+ [6: +	Ú. v. EÚ L, 2025/2643, 29.12.2025, ELI: http://data.europa.eu/eli/reg/2025/2643/oj.] 

Európsky parlament, Rada a Komisia sa stotožňujú s názorom, že nariadenie o EDIP by malo byť kryté dodatočnými finančnými zdrojmi.
Na tento účel sa v nariadení o EDIP konkrétne stanovuje možnosť dodatočných finančných príspevkov od členských štátov, inštitúcií, orgánov a agentúr Únie, tretích krajín, medzinárodných organizácií, medzinárodných finančných inštitúcií alebo iných tretích strán a v tejto súvislosti sa výslovne odkazuje na Fond na urýchlenie transformácie dodávateľského reťazca v sektore obrany (FAST).
Vzhľadom na to a s prihliadnutím na kľúčovú úlohu fondu FAST pri posilňovaní výrobných kapacít MSP a malých spoločností so strednou trhovou kapitalizáciou v oblasti obrany, ktoré obzvlášť potrebujú investície, by sa takéto dodatočné príspevky mali prioritne prideliť fondu FAST a mali by dopĺňať sumy pridelené z finančného krytia vo výške 1200 miliónov EUR uvedeného v článku 3 ods. 1 s cieľom dosiahnuť celkovú orientačnú sumu pre tento konkrétny fond v rámci programu aspoň 150 miliónov EUR pri rešpektovaní výhradných právomocí rozpočtového orgánu.

